ODBOR ZA PRORAČUN I FINANCIJE

KLASA: 021-04/17-01/10

URBROJ: 2125/1-01-17-01

Gospić, 3. ožujka 2017. godine

Na temelju članka 30. i 31. Poslovnika Županijske skupštine Ličko-senjske županije («Županijski glasnik» br. 11/09, 4/12, 4/13 i 6/13 – pročišćeni tekst i 14/13), sazivam **21. sjednicu Odbora za Proračun i financije,** koja će se održati **14.** **ožujka** **2017. godine ( utorak) u Gospiću, dr. Franje Tuđmana 4 (Kabinet župana – sala za sastanke)** s početkom **u 8,00 sati.**

Za sjednicu predlažem sljedeći

## D n e v n i r e d

1. Usvajanje zapisnika sa 20. sjednice Odbora za proračun i financije
2. Razmatranje prijedloga Odluke o raspoređivanju sredstava iz Proračuna Ličko-senjske županije za prva dva tromjesečja 2017. godine za rad političkih stranaka zastupljenih u Županijskoj skupštini Ličko-senjske županije
3. Razmatranje prijedloga Odluke o kriterijima, mjerilima, načinu financiranja i rasporedu sredstava za decentralizirane funkcije zdravstvenih ustanova Ličko-senjske županije u 2017. godini
4. Razmatranje prijedloga Odluke o minimalnim financijskim standardima, kriterijima i mjerilima za financiranje materijalnih i financijskih rashoda Centara za socijalnu skrb u Ličko-senjskoj županiji i troškova ogrjeva korisnicima koji se griju na drva u 2017. godini
5. Razmatranje prijedloga Odluke o minimalnim financijskim standardima, kriterijima i mjerilima za decentralizirano financiranje Doma za starije i nemoćne osobe Ličko-senjske županije za 2017. godinu
6. Razmatranje prijedloga Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba osnovnog školstva Ličko-senjske županije u 2017. godini
7. Razmatranje prijedloga Odluke o kriterijima i mjerilima za utvrđivanje bilančnih prava za financiranje minimalnog financijskog standarda javnih potreba srednjih škola i učeničkih domova Ličko-senjske županije u 2017. godini
8. Razno

**NAPOMENA:**

Dnevni red je dostavljen uz poziv s materijalima za XXIII**.** sjednicu Županijske skupštine i objavljen je na web stranici Županije (www.licko-senjska.hr).

Molimo Vas da se pozivu odazovete, a svoj eventualni izostanak javite tajnici Odbora za Proračun i financije K. Milinković (tel.: 588 – 208, 572-436, e-mail: katica.milinkovic@licko-senjska.hr).

S poštovanjem,

**P R E D S J E D N I C A**

Vera Francetić, dipl. oec., v.r.